CELEX: 62020TN0132
Language: mt
Date: 2020-02-28 00:00:00
Title: Kawża T-132/20: Rikors ippreżentat fit-28 ta’ Frar 2020 – NEC Oncoimmunity vs EASME

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/46
            
         
      Rikors ippreżentat fit-28 ta’ Frar 2020 – NEC Oncoimmunity vs EASME
      (Kawża T-132/20)
      (2020/C 161/58)
      Lingwa tal-kawża: l-Ingliż
      
         Partijiet
      
      
         Rikorrenti: NEC Oncoimmunity A/S (Oslo, in-Norveġja) (rappreżentanti: T. Nordby, R. Bråthen u O. Brouwer, lawyers)
      
         Konvenuta: L-Aġenzija Eżekuttiva għall-Intrapriżi Żgħar u Medji (EASME)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  Primarjament, skont l-Artkolu 263 TFUE:
                  
                              —
                           
                           
                              tannulla d-deċiżjoni kkontestata (id-deċiżjoni tas-16 ta’ Diċembru 2019 li ttemm il-parteċipazzjoni tar-rikorrenti fil-proċedura H2020/EIC/SMEInst-2018-2020-2 fir-rigward tal-proġett MEDIVAC(850078));
                           
                        
                              —
                           
                           
                              tikkundanna lill-konvenuta għall-ispejjeż tar-rikorrenti u għal dawk ta’ kwalunkwe parti intervenjenti.
                           
                        
            
                  —
               
               
                  Sussidjarjament
                  
                              —
                           
                           
                              tiddikjara li d-deċiżjoni kkontestata tikser l-obbligi kuntrattwali tal-konvenuta;
                           
                        
                              —
                           
                           
                              tikkundanna lill-konvenuta għall-ispejjeż tar-rikorrenti u għal dawk ta’ kwalunkwe parti intervenjenti
                           
                        
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv taħt l-Artikolu 263 TFUE, ibbażat fuq l-allegazzjoni li l-konvenuta wettqet żball ta’ liġi u applikat ħażin il-kriterju ta’ eliġibbiltà għall-għotja tal-istrument għall-SMEs previst fir-Regolament Nru 1290/2013 (1).
               
            
                  2.
               
               
                  It-tieni motiv taħt l-Artikolu 263 TFUE, ibbażat fuq l-allegazzjoni li l-konvenuta wettqet żball ta’ liġi peress li d-deċiżjoni kkontestata tikser il-prinċipju ta’ trattament ugwali.
               
            
                  3.
               
               
                  It-tielet motiv taħt l-Artikolu 263 TFUE, ibbażat fuq l-allegazzjoni li d-deċiżjoni kkontestata tikser il-prinċipji ta’ ċertezza legali u ta’ aspettattivi leġittimi.
               
            
                  4.
               
               
                  Motiv wieħed taħt l-Artikolu 272 TFUE, ibbażat fuq l-allegazzjoni li d-deċiżjoni kkontestata tirriżulta, b’mod partikolari minħabba l-iżball ikkonstatat fl-interpretazzjoni tal-liġi applikabbli u prassi diskriminatorja, ukoll f’interpretazzjoni żbaljata u fi ksur tal-obbligi kuntrattwali fir-rigward tar-rikorrenti.
               
            
         (1)  Regolament (UE) Nru 1290/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi r-regoli għal parteċipazzjoni u disseminazzjoni f’“Orizzont 2020 – il-Programm Qafas għar-Riċerka u l-Innovazzjoni (2014-2020)” u li jħassar ir-Regolament (KE) Nru 1906/2006 (ĠU 2013, L 347, p. 81)